פסוריאזיס זה דוגמה למחלת עור קשה יותר ממה שתואר לעיל. מדובר במחלת עור כרונית שנובעת כתוצאה מתחלופה מואצת של תאי עור. ישנם סימפטומים הנראים לעין בדמות של כתמי עור בצבע ורוד-סגול, המכסים שטחים נרחבים על הגוף. בדרך כלל המחלה פוגעת במרפקים וברכיים, אך במקרים חמורים יכולה להתפשט על פני כל הגוף. מקור המחלה איננו ברור. בחלקו נובע מבעיה במערכת החיסון ובחלקו מתורשה. אבל יותר מזה, יש לה גם מקורות פסיכולוגיים בלתי מבוטלים. המחלה יכולה לפרוץ בכל הגילאים. התפרצות המחלה בגילאים צעירים יותר, מובילה בדרך כלל לצורות קשות יותר שלה. החדשות הטובות לחולי הפסוריאזיס בישראל זה שאחד הטיפולים היעילים ביותר לפסוריאזיס זה ים המלח, ואין מדינה שבה ים המלח זמין יותר מאשר בארץ. פרט לים המלח, יש גם טיפולים מקומיים ומערכתיים לבעיה הזו. במחלת הפסוריאזיס ובמחלות דומות חשוב מאוד שיהיה רופא עור המלווה את החולה.